

მხატვრული და საიუველირო სხმულების სპეციალისტი

**პროფესიული სტანდარტი**

**სსიპ**  **განათლების ხარისხის განვითარების ეროვნული ცენტრი**

**2017**

1. **დასახელება (ქართულად):** მხატვრული და საიუველირო სხმულების სპეციალისტი
2. **დასახელება (ინგლისურად):** Jewelry Casting Specialist
3. **პროფესიული სტანდარტის სარეგისტრაციო ნომერი:**
4. **პროფესიული სტანდარტის შესაბამისი კოდი „დასაქმების საერთაშორისო სტანდარტული კლასიფიკატორის“ (ISCO-08) მიხედვით: 7211; 8122.**
5. **დასაქმების სფეროს აღწერა:** მხატვრული და საიუველირო სხმულების სპეციალისტი სხმულის დამზადების ტექნოლოგიური პროცესისთვის აუცილებელი მასალებისა და ტექნოლოგიის გამოყენებით ამზადებს შესაბამის ყალიბებს, ადნობს ლითონს, ასხამს მხატვრულ და საიუველირო სხმულებს.
6. **სამუშაო გარემო და დასაქმების შესაძლებლობები:** მხატვრული და საიუველირო სხმულების სპეციალისტი სამუშაო გარემო არის საჩამომსხმელო საამქრო. მას მუშაობა უწევს ქიმიურ ნივთიერებასთან მაღალი ტემპერატურის პირობებში. ამიტომ, განსაკუთრებული ყურადღება უნდა დაეთმოს შრომის უსაფრთხოების წესების დაცვას. მხატვრული და საიუველირო სხმულების სპეციალისტი შეიძლება დასაქმდეს როგორც საჩამომსხმელო საამქროებში, ასევე შესაძლებელია თვითდასაქმებაც.
7. **აუცილებელი პროფესიული მოთხოვნები:** კანონმდებლობით არ არის განსაზღვრული
8. **პროფესიული მოვალეობები და ამოცანები:**

|  |  |  |
| --- | --- | --- |
| № | პროფესიული მოვალეობა | პროფესიული ამოცანა |
| 1 | **სამუშაოს ორგანიზება** | * 1. განსაზღვრავს დამკვეთის მოთხოვნებს   2. იღებს დაკვეთას   3. გეგმავს შესასრულებელი სამუშაოების თანმიმდევრობას   4. ასრულებს ნაკეთობის ესკიზს/ნახატს   5. ირჩევს მასალებს ნაკეთობის დასამზადებლად   6. იმარაგებს სამუშაო მასალებს   7. ახორციელებს შესასრულებელი სამუშაოს კალკულაციას   8. ზრუნავს პროფესიულ განვითარებაზე |
| 2 | **უსაფრთხო გარემოს უზრუნველყოფა** | * 1. ახორციელებს პირველადი დახმარების აღმოჩენას   2. იცავს უსაფრთხოების საერთო ნორმებსა და საგანგებო სიტუაციების მართვასთან დაკავშირებულ პროცედურებს   3. იცავს დაზგა-დანადგარებსა და ხელსაწყოებთან უსაფრთხო მუშაობის წესებს   4. უზრუნველყოფს დაზგა-დანადგარებისა და ხელსაწყოების გამართულობას   5. იყენებს სპეც. ტანსანსაცმელსა და დამცავ საშუალებებს |
| 3 | **ყალიბების დამზადება** | * 1. ამზადებს რეზინის ფორმას მოდელისთვის   2. ამრავლებს სანთლის მოდელებს   3. აწყობს სანთლის მოდელების ასხმას   4. ამზადებს თაბაშირს ყალიბ-ყუთისთვის   5. აწყობს ყალიბ-ყუთს სხმულის ჩამოსასხმელად   6. ამზადებს ნახევარ ყალიბს   7. ამზადებს თაბაშირის ყალიბს |
| 4 | **ლითონს გადნობა** | * 1. არჩევს საკაზმე მასალებს   2. ამზადებს შენადნობს   3. ადნობს ლითონს ღია ალით   4. ადნობს ლითონს ელექტრო ღუმელში   5. ადნობს ლითონს ნახშირზე   6. ადნობს ლითონს ინდუქციურ ღუმელში   7. ადნობს ლითონს გაზის ღუმელში   8. ადნობს ლითონს ზეთისა და ჰაერის ღუმელში |
| 5 | **ლითონის ჩამოსხმა** | * 1. ასხამს ლითონს ვაკუუმის დანადგარში   2. ასხამს ლითონს თვითდინებით   3. ასხამს ლითონს ცენტრიფუგის დანადგარში |
| 6 | **სხმულების დამუშავება - აწყობა** | * 1. ასუფთავებს სხმულებს საყალიბე მასალისაგან   2. ამუშავებს სხმულების ზედაპირს მექანიკურად   3. ამუშავებს სხმულების ზედაპირს ქიმიურად   4. აწყობს სხმულებს   5. ფუთავს დამზადებულ სხმულებს |

1. **პიროვნული თვისებები:**

* მოწესრიგებული
* აკურატული
* პუნქტუალური
* დეტალების მიმართ დაკვირვებული

1. **მატერიალური რესურსი:**

**ა) ინვენტარი, აღჭურვილობა:**

* სპეც.ტანსაცმელი
* ნიღაბი
* სახის დამცავი ფარი
* ჩაფხუტი
* ხელთათმანები
* სახერხ-სახეხი დანადგარი
* კომპრესორი
* გაზის მიმწოდებელი
* ქვიშის/მიწის ამრევი
* საცერი
* ჩაქუჩი
* ლითონის მაკრატელი
* ბრტყელტუჩა
* მრგვალტუჩა
* ტიკი/დამჭერი
* ყალიბ-ყუთი
* მაშა
* საყალიბე ყუთები
* ინჟექტორი
* ინდუქციური ღუმელი
* ზეთისა და გაზის ღუმელი
* ელექტრო ღუმელი
* ვენტილაციის სისტემა
* გამწოვი
* ამწე ტალი
* ქვიშის გამშრობი
* შედუღების აპარატი
* დრელი
* ბორმანქანა
* ვაკუუმის დანადგარი
* ცენტრიფუგის აპარატი
* მოსიარულე ტერფელი
* სეიფი

**ბ) მასალა, ნედლეული**

* თაბაშირი
* ლითონი
* ფოსფორი
* სანთელი
* ნახშირი
* საკაზმე მასალა
* გრაფიტი
* ტალკი
* მურა გრაფიტი
* ზეთი
* გაზი, დენი
* გოგირდმჟავა
* ოთოფოსფორმჟავა
* მარილმჟავა
* მასტიკა
* ზუმფარა
* კრანცი
* შესაფუთი მასალა
* არმატურა
* რკინის თოხი
* რეზინები

1. **პროფესიის სამომავლო ტენდენციები:**

* სხმულების პროექტირების, დამზადების, აწყობის სპეციალიზებული კომპიუტერული პროგრამების დანერგვა;
* პროდუქციის რეკლამირების ახალი მეთოდებისა და საშუალებების დანერგვა;
* მხატვრული და საიუველირო სხმულების დამზადებისას გამოსაყენებელი ახალი მასალის და ტექნოლოგიების შემოსვლა დარგში;
* დარგის უცხოელ სპეციალისტებთან კონტაქტების გაძლიერება;
* დარგში გამოცდილების გაზიარების თანამედროვე მეთოდებისა და საშუალებების დანერგვა.

1. **პროფესიული ცოდნა და უნარები:**

|  |  |  |  |
| --- | --- | --- | --- |
| № | მოვალეობა | პროფესიული ცოდნა | პროფესიული უნარები |
|  | **სამუშაოს ორგანიზება** | **იცის:**   * დამკვეთთან ეფექტიანი კომუნიკაციის წარმართვის წესები * კომუნიკაციის თანამედროვე საშუალებების გამოყენების წესები * დამკვეთის მოთხოვნების ჩაწერის წესები * დაკვეთის შედგენის ძირითადი წესები * დაკვეთების გაფორმების შესახებ კანონის ნორმები * ნაკეთობის შეფუთვისა და ტრანსპორტირების წესები * სხვადასხვა სახის სხმულებისათვის ყალიბის, კოპის, მოდელის დამზადების ძირითადი მეთოდები * კონკრეტული სხმულის ყალიბის, კოპის, მოდელის დამზადებისთვის საჭირო ოპერაციების თანმიმდევრობა * შესასრულებელი სამუშაოების დაგეგმვის წესი * ხატვის ძირითადი პრინციპები * მარტივი გეომეტრიული ფიგურების ამოხაზვის წესები * მარტივი გრაფიკული ნახატების შესრულების წესი * სხმულების ყალიბის, კოპის, მოდელის დამზადებისას გამოსაყენებელი მასალების თვისებები * სხმულების ყალიბის, კოპის, მოდელის დამზადებისას გამოსაყენებელი მასალების კლასიფიკაცია * მასალების შერჩევის წესი ესკიზის, დამკვეთის მოთხოვნების, ნაკეთობის დანიშნულების შესაბამისად * სხმულების ყალიბის, კოპის, მოდელის დამზადებისას გამოსაყენებელი მასალების ხარისხის განსაზღვრის წესები * სხმულების ყალიბის, კოპის, მოდელის დამზადებისას გამოსაყენებელი მასალების რაოდენობის განსაზღვრის წესები * ნაკეთობის დამზადებისათვის საჭირო მასალების ღირებულების განსაზღვრის ხერხები * დამატებითი დანახარჯების ღირებულების განსაზღვრის წესი * მასალის დანაკარგების ღირებულების განსაზღვრის წესი * შესრულებული სამუშაოს ღირებულების განსაზღვრის წესი * პროფესიული განვითარების გზები * ინფორმაციის მოძიების გზები | **შეუძლია:**   * ეფექტიანი კომუნიკაციის წარმართვა * კომუნიკაციის თანამედროვე საშუალებების გამოყენება * დამკვეთის მოთხოვნების სრულად დაფიქსირება * დაკვეთის დაფიქსირება სათანდო ფორმით * დაკვეთების გაფორმება კანონის ნორმების შესაბამისად * დაკვეთის მიწოდების პირობების განსაზღვრა * კონკრეტული სხმულის ყალიბის, კოპის, მოდელის დამზადებისთვის საჭირო ოპერაციების თანმიმდრობის დაგეგმვა * მარტივი გეომეტრიული ფიგურების გამოხაზვა * ნაკეთობის ესკიზის შესრულება * დამკვეთის მოთხოვნების ესკიზში სრულად ასახავა * მასალების შერჩევა ნაკეთობის ესკიზის შესაბამისად * მასალების შერჩევა ნაკეთობის დანიშნულების შესაბამისად * მასალების შერჩევა დამკვეთის მოთხოვნების შესაბამისად * მასალის შერჩევა ხარისხის მიხედვით * მასალის შერჩევა ფასის მიხედვით * მასალის საჭირო რაოდენობის განსაზღვრა * ნაკეთობის დამზადებისათვის საჭირო მასალების ღირებულების განსაზღვრა * დამატებითი დანახარჯების ღირებულების განსაზღვრა * მასალის დანაკარების ღირებულების განსაზღვრა * შესრულებული სამუშაოების ღირებულების განსაზღვრა * საინფორმაციო ტექნოლოგიების გამოყენება ინფორმაციის მოძიებისათვის * საკუთარი პროფესიული განვითარების გეგმის შედგენა |
|  | **უსაფრთხო გარემოს უზრუნველყოფა** | **იცის:**   * პირველადი დახმარების აღმოჩენის წესები და პროცედურები * პირველადი დახმარების აღმოჩენის მექანიზმები * პირველადი დახმარების აღმოჩენისას საჭირო ინსტრუმენტებისა და მასალების გამოყენების წესები * უსაფრთხოების საერთო ნორმები, წესები და პროცედურები * დაწესებულების უსაფრთხოების პოლიტიკა * საგანგებო სიტუაციის შემთხვევები * საგანგებო სიტუაციისას გასატარებელი ღონისძიებები * დაზგა-დანადგარებსა და ხელსაწყოებთან უსაფრთხო მუშაობის წესების მოძიების გზები * დაზგა-დანადგარებსა და ხელსაწყოებთან უსაფრთხო მუშაობის წესები * დაზგა-დანადგარებისა და ხელსაწყოების გამართულობის შემოწმების წესები * დაზგა-დანადგარების ჩართვა-გამორთვის წესები * ხელსაწყოების გამართულობის შემოწმების წესები * სპეც. ტანსაცმლის სახეები * დამცავი საშუალებების სახეები * ტექნოლოგიური პროცესის შესაბამისი სპეც.ტანსაცმლისა და დამცავი საშუალებების სახეები | **შეუძლია:**   * პირველადი დახმარების აღმოჩენის ოპერაციების თანმიმდევრობით განხორციელება * პირველადი დახმარების აღმოჩენისათვის საჭირო მასალებისა და ინსტრუმენტების გამოყენება * შესაბამისი თანმიმდევრობით საგანგებო სიტუაციისას სათანადო პროცედურების განხორციელება * დაზგა-დანადგარებსა და ხელსაწყოებთან უსაფრთხო მუშაობის წესების დოკუმენტაციის მოძიება და გაცნობა * დაზგა-დანადგარებსა და ხელსაწყოებთან მუშაობისას უსაფრთხოების წესების დაცვა * დაზგა-დანადგარების ჩართვა-გამორთვა * ხელსაწყოების გამართულობის შემოწმება * დაზგა-დანადგარებისა და ხელსაწყოების გამართვა საკუთარი კომპეტენციის ფარგლებში * დაზგა-დანადგარებისა და ხელსაწყოების გამართულობის უზრუნველყოფა * დამცავი საშუალებების გამოყენება * ტექნოლოგიური პროცესის შესაბამისი სპეც.ტანსაცმლისა და დამცავი საშუალებების იდენტიფიცირება * სპეც.ტანსაცმლისა და დამცავი საშუალებების გამოყენება პრაქტიკული მუშაობისას |
|  | **ყალიბების დამზადება** | **იცის:**   * რეზინის ფორმის გამოყენების პრინციპები * რეზინის სახეები * რეზინის ფორმის დამზადებისათვის საჭირო დროით-ტემპერატურული რეჟიმები * ინჟექტორის მუშაობის პრინციპები * ინჟექტორის წნევის რეგულირების წესები * ინჟექტორთან უსაფრთხო მუშაობის ნორმები * სანთლის მოდელების ასხმის აწყობის მეთოდები * თაბაშირის სახეები * თაბაშირის შრობის პრინციპები * ვაკუუმში თაბაშირის დამუშავების წესები * ყალიბ-ყუთის შეფუთვის მეთოდები * ყალიბ-ყუთში სანთლის ასხმის მოთავსების ხერხები * ყალიბ-ყუთის ვაკუუმით დამუშავების ხერხები * თაბაშირის შრობის დროით-ტემპერატურული რეჟიმები * საკაზმე მასის თვისებები * საკაზმე მასის შემადგენლობა * ნახევარ ყალიბის მოცულობების განსაზღვრის ხერხები * ნახევარ ყალიბში საკაზმე მასის მოთავსების წესები * ნახევარ ყალიბში სხმულის მოდელის მოთავსების ხერხები * თაბაშირის მასის მომზადების წესები * საყალიბე ფორმის შეფუთვის მეთოდები * საყალიბე ფორმის არმირების ხერხები | **შეუძლია:**   * რეზინის სახის შერჩევა კონკრეტული სხმულისათვის * რეზინის ფორმის დამზადებისას ვულკანიზაციის დროით-ტემპერატურულ რეჟიმის შერჩევა * რეზინის ფორმის დამზადებისათვის საჭირო ვულკანიზატორის წნევის რეგულირება * ინჟექტორის წნევის რეგულირება * ინჟექტორთან მუშაობისას უსაფრთხოების ნორმების დაცვა * სანთლის მოდელის აწყობის სისწორის დადგენა * ყალიბ-ყუთისათვის საჭიროთაბაშირის რაოდენობის განსაზღვრა * თაბაშირის მასის მომზადება * თაბაშირის დამუშავება ვაკუუმით * ყალიბ-ყუთიდან სანთლის გამოდევნა სათანადო ტემპერატურაზე * ყალიბ-ყუთის დამუშავება ვაკუუმით * თაბაშირის შრობის დროით-ტემპერატურული რეჟიმის შერჩევა * საკაზმე მასის შემადგენლობისა და თვისებების დადგენა * საცნობარო ლიტერატურის გამოყენება * ნახევარ ყალიბის მოცულობის განსაზღვრა * ნახევარ ყალიბში საკაზმე მასის მოთავსება * სხმულის მოდელის ამოღება საკაზმე მასალიდან * თაბაშირის მასის რაოდენობის განსაზღვრა * თაბაშირის ყალიბის ნაწილების რაოდენობის განსაზღვრა |
|  | **ლითონს გადნობა** | **იცის:**   * ლითონის თვისებები * შენადნობის სახეები * შენადნობის თვისებები * ლითონის შენარევების პროპორციები * ლითონის დნობის დროით-ტემპერატურული რეჟიმები * ლითონის დნობის თანმიმდევრობა * სადნობი ფლუსების სახეობები, თვისებები და გამოყენების მეთოდები * ღია ალის წყაროები და თვისებები * სადნობი ტიგელის თვისებები * ელექტრო ღუმელის მუშაობის პრინციპები * გასადნობი ლითონის მოცულობის დადგენის მეთოდები * ლითონის ნახშირზე დნობის პრინციპები * ნახშირის სახეები * ტიგელის სახეობები * ინდუქციური ღუმელის მუშაობის პრინციპი * ღუმელისა და ყალიბ-ყუთის დროით- ტემპერატურულ რეჟიმები * გაზისა და ჰაერის მიწოდების თანაფარდობის რეგულირების წესები * გაზის ნაკადის მიწოდების რეჟიმები * ზეთისა და ჰაერის მიწოდების თანაფარდობის რეგულირების წესები * საწვავის მიწოდების რეჟიმები | **შეუძლია:**   * ლითონების გარჩევა მათი მახასიათებლების მიხედვით * შენადნობის შერჩევა სხმულის მექანიკური და დეკორატიული თავისებურების მიხედვით * ლითონის დნობის დროით-ტემპერატურული რეჟიმების შერჩევა * ლითონის დნობის თანმიმდევრობის შერჩევა * ლითონის დნობისთვის შესაბამისი ფლუსის შერჩევა * სხმულის რაოდენობის შესაბამისი ლითონის მოცულობის განსაზღვრა * სადნობი ლითონის რაოდენობის განსაზღვრა ღია ალის წყაროსა და ტიგელის მოცულობის მიხედვით * ტიგელის სახეობის არჩევა * ფლუსის სახეობის არჩევა * გასადნობი ლითონის მოცულობის განსაზღვრა * ელექტრო ღუმელში ლითონის მექანიკურად დამუშავების ოპერაციების განხორციელება * წიდის მოცილება ლითონის ზედაპირიდან * ნახშირის სახეობის შერჩევა * დაბერვის ინტენსივობის შერჩევა * ღუმელისა და ყალიბ-ყუთის დროით- ტემპერატურული რეჟიმების განსაზღვრა * ღუმელში ლითონის დნობისას უსაფრთხოების წესების დაცვა * გაზისა და ჰაერის მიწოდების თანაფარდობის რეგულირება * გაზის ნაკადის მიწოდების რჟიმების დაცვა * ტიგელის შერჩევა ლითონის სახეობისა და რაოდენობის გათვალისწინებით * ზეთისა და ჰაერის მიწოდების თანაფარდობის რეგულირება * საწვავის მიწოდების რეჟიმების დაცვა |
|  | **ლითონის ჩამოსხმა** | **იცის:**   * გამდნარი ლითონის ნაკადის რეგულირების ხერხები * გამდნარი ლითონის ჩასხმის პრინციპები * გამდნარი ლითონის ნაკადის სიმძლავრეები ლითონის სახეობის მიხედვით * ლითონის ჩასხმის პრინციპები * ცენტრიფუგის წონის შერჩევის პრინციპი სხმულის მასის შესაბამისად * გამდნარი ლითონის დაყოვნების პრინციპები | **შეუძლია:**   * გამდნარი ლითონის ნაკადის ინტენსივობის რეგულირება * გამდნარი ლითონის დაყოვნების პერიოდის დაცვა * ლითონის ნაკადის სიმძლავრის რეგულირება ლითონის სახეობის მიხედვით * უსაფრთხოების წესების დაცვა ლითონის ჩამოსხმისას * ცენტრიფუგის წონის შერჩევა |
|  | **სხმულების დამუშავება - აწყობა** | **იცის:**   * საყალიბე მასისაგან სხმულების მოცილებისთვის საჭირო ხელსაწყოების სახეები * საყალიბე მასისაგან სხმულების მოცილების მეთოდები * ნარჩენი მასალის უტილიზაციის წესები * სხმულის დასამუშავებელი ხელსაწყოების სახეები * სხმულისათვის ზედმეტი ლითონური მასის მოცილებისთვის საჭირო ხელსაწყოების სახეები * სხმულის ზედაპირის მექანიკური დამუშავების მეთოდები * სხმულის ზედაპირის დასამუშავებელი ქიმიური საშუალებების სახეები * სხმულის ზედაპირის დაფარვის საშუალებები * სხმულის დანიშნულებიდან გამომდინარე მისი ქიმიურად დამუშავების წესები * სხმულების მექანიკურად აწყობის მეთოდები * სხმულების ასაწყობი მასალის სახეები და ტექნიკური მახასიათებლები | **შეუძლია:**   * საყალიბე მასისაგან სხმულების მოცილება სათანადო ინსტრუმენტების გამოყენებით * ნარჩენი მასალის უტილიზაციის განხორციელება * სხმულის ზედაპირის მექანიკური დამუშავების მეთოდის შერჩევა * სხმულების მექანიკური დამუშავებისათვის საჭირო ხელსაწყოების გამოყენება * ქიმიური ნივთიერებების შერჩევა სხმულის ზედაპირის დასამუშავებლად * დროით- ტემპერატურული რეჟიმის დაცვა * ნაკეთობის ქიმიური დამუშავება სხმულის დანიშნულებიდან გამომდინარე * სხმულების აწყობა მექანიკურად * სხმულების აწყობისას საჭირო ხელსაწყოების გამოყენება |

1. **სტანდარტის მოქმედების ვადა:** 5 წელი

**14. პროფესიული სტანდარტის შემმუშავებელი ჯგუფის წევრები:**

|  |  |  |
| --- | --- | --- |
| **№** | **სახელი, გვარი** | **ორგანიზაცია, პოზიცია** |
| **1** | მარიამ მჭედლიშვილი | საქართველოს ეროვნული მუზეუმი, ლითონის რესტავრატორი |
| **2** | ნათია ნიკოლაიშვილი | თბ. სახელმწიფო სამხატვრო აკადემიის სახელოსნო, დარგის სპეციალისტი |
| **3** | მამუკა ჭოხონელიძე | შპს „ლეგენდა“, ხელმძღვანელი |
| **4** | ლევან მეტრეველი | ი.მ. ლევან მეტრეველის სახელოსნო, ჩამომსხმელი |
| **5** | გიორგი ქუმსიშვილი | ინდმეწარმე |
| **6** | ისაკი ტატუნაშვილი | შპს „ოქროკედა“, ჩამომსხმელი |
| **7** | ანდრეა ლალუაშვილი | შპს „ოქროკედა“, ჩამომსხმელი |

**დასახელება:** მხატვრული და საიუველირო სხმულების სპეციალისტი

**შეფასების სტანდარტი**

**ნაწილი 1. ზოგადი ინფორმაცია**

შეფასების სტანდარტი გამოიყენება ფორმალური განათლების ან/და არაფორმალური განათლების ფარგლებში შეძენილი კომპეტენციების, ცოდნისა და უნარების აღიარების მიზნით.

შეფასების სტანდარტი განსაზღვრავს პროფესიულ სტანდარტში ასახული კომპეტენციების, ცოდნისა და უნარების შეფასების ან/და დადასტურების აუცილებელ პირობებს:

1. შესაფასებელ კომპეტენციებს, რომლებიც გამოხატულია პროფესიული მოვალეობებსა და ამოცანებში;
2. შესაფასებელი კომპეტენციების შეფასების კრიტერიუმებს, რომლებიც ასახავს აუცილებელ პროფესიულ ცოდნასა და უნარებს;
3. შესაფასებელი კომპეტენციების დადასტურების შესაძლებლობებს;
4. გამოცდის პროცესს და კომპონენტებს.

**შესაფასებელი კომპეტენციების დადასტურება**

შესაფასებელი კომპეტენციების დადასტურების გზები:

ა) ფორმალური განათლების გზით მიღწეული სწავლის შედეგების აღიარება (ჩათვლა);

ბ) არაფორმალური განათლების გზით მიღწეული კომპეტენციების დადასტურება (ნამდვილობის დადასტურება) განათლების და მეცნიერების მინისტრის მიერ დადგენილი წესით;

გ) მიღწეული კომპეტენციების დადასტურება ამ დოკუმენტით დადგენილი პრინციპებით ჩატარებული გამოცდის გზით.

ფორმალურ განათლებაში სტანდარტით გათვალისწინებული შეფასების პროცესის წარმართვასთან დაკავშირებული მოთხოვნები ასახულია სავალდებულო პროფესიულ მოდულებში.

**ფორმალურ განათლებაში მიღწეული სწავლის შედეგების აღიარების (ჩათვლის) პროცესი**

ფორმალური განათლების გზით მიღწეული სწავლის შედეგების აღიარების (ჩათვლის) პროცესი მოიცავს მიღწეული სწავლის შედეგების აღიარებას (ჩათვლას) საძიებელი კვალიფიკაციის მიზნებისათვის ქვემოთ მოცემული პრინციპების შესაბამისად:

ა) დასაშვებია მიღწეული სწავლის შედეგების აღიარება (ჩათვლა) ნებისმიერი კვალიფიკაციის ფარგლებში, თუ სწავლის შედეგები თავსებადია საძიებელ კვალიფიკაციასთან და მათი მიღწევა დადასტურებულია, რაც გამოიხატება საგანმანათლებლო პროგრამის ფარგლებში მიღებული დადებითი შეფასებით და შესაბამისი კრედიტის მინიჭებით.

ბ) თავსებადობის დადგენისთვის, შინაარსობრივი შესწავლის მიზნით, ამღიარებელი დაწესებულება ეყრდნობა პროფესიულ სტანდარტს ან/და პროფესიული საგანმანათლებლო პროგრამის ჩარჩო დოკუმენტს, რომლის საფუძველზეც არის შემუშავებული გავლილი პროფესიული საგანმანათლებლო პროგრამა ან პროგრამის კომპონენტი, არსებობის შემთხვევაში - პროფესიულ საგანმანათლებლო პროგრამას ან/და სილაბუსებს, ან/და პროფესიული საგანმანათლებლო პროგრამების კატალოგს. ამღიარებელი დაწესებულება უფლებამოსილია აღიარების მიზნებისათვის შესაფასებელ პირს მოსთხოვოს გავლილი საგანმანათლებლო პროგრამის/სასწავლო კურსების პროგრამების (სილაბუსების) გამოთხოვა საგანმანათლებლო დაწესებულებებიდან და წარდგენა.

გ) სწავლის შედეგების თავსებადობის განსაზღვრის მიზნით, აუცილებელი არაა მათი ფორმულირება იყოს იდენტური. თავსებადად ჩაითვლება სწავლის შედეგები, რომლის/რომელთა ერთობლიობაც, შინაარსის თვალსაზრისით, ეროვნული საკვალიფიკაციო ჩარჩოს შესაბამისი საფეხურის აღმწერის გათვალისწინებით, შესაძლოა მიჩნეულ იქნას ანალოგიურად.

**ნაწილი 2. მითითებები შესაფასებელი პირის ადა შემფასებლისათვის**

**შეფასების დაწყებამდე გაეცანით:**

* + პროფესიულ სტანდარტს
  + შეფასების ინსტრუმენტებს
  + დაინტერესებული/შესაფასებელი პირის კომპეტენციების აღიარებასთან დაკავშირებულ შესაძლებლობებს
  + შემფასებლის ჩანაწერების ფორმებს
  + შეფასების პირობებს
  + შეფასების წესებს
  + შეფასების კრიტერიუმებს

**შეფასების პროცესში:**

* + პირადად დააკვირდით დავალებების შესრულების/შეფასების პროცესს;
  + თითოეული შესაფასებელისათვის აწარმოეთ შეფასების ჩანაწერების ფორმები;
  + თუ აუცილებელია, შესაფასებელს დაუსვით დამატებითი შეკითხვები დავალებასთან დაკავშირებით;
  + შეაფასეთ თითოეული კრიტერიუმი.

**შეფასების დასრულებისას:**

* + შესაფასებელს მიეცით განმარტება შეფასებასთან დაკავშირებით;
  + შეაჯამეთ შეფასების შედეგები;
  + დაადასტურეთ შეფასების შედეგები ხელმოწერით;
  + შეფასების ჩანაწერები გადაეცით სათანადოდ უფლებამოსილ პირს.

**ნაწილი 3. შეფასების პროცედურა**

**მიღწეული კომპეტენციების დადასტურებისთვის გამოცდის ორგანიზების პროცესი და კომპონენტები**

მიღწეული კომპეტენციების დადასტურებისთვის გამოცდის ჩატარების პროცესი მოიცავს დასადასტურებელი კომპეტენციების შესაბამისად გამოკითხვისა და პრაქტიკული დავალების შესრულების ეტაპებს.

მიუხედავად იმისა, დასტურდება თუ არა კვალიფიკაციით გათვალისწინებული კომპეტენციები, შეფასების სტანდარტის ნაწილი 1-ის „შესაფასებელი კომპეტენციების დადასტურება“ „ა“ და „ბ“ პუნქტებით გათვალისწინებული შესაძლებლობებით, შეფასების პროცესი მოიცავს სავალდებულო კომპონენტს (გამოცდას), რომლის შეფასება შესაბამისი კვალიფიკაციის მინიჭების წინაპირობაა.

ქვემოთ მოცემულია გამოკითხვისა და პრაქტიკულ დავალებაზე დაკვირვების პროცესის მოთხოვნები, ასევე შეფასების სავალდებულო კომპონენტები.

**ნაწილი 4. თეორიული გამოკითხვის და პრაქტიკული /დავალებების თემატიკა**

**გამოკითხვა**

**გამოკითხვის ფორმა:**

* + შესაფასებელი პირის გამოკითხვა ხორციელდება ტესტის და ზეპირი შეკითხვების სახით;
  + ტესტი უნდა მოიცავდეს როგორც ღია, ისე დახურული ტიპის შეკითხვებს.

**გამოკითხვის პროცესის მონიტორინგი:**

არსებითია გამოკითხვის პროცესზე შემფასებლის მიერ ზედამხედველობის განხორციელება**.**

**მოპოვებული მტკიცებულებები**

**მტკიცებულებები უზრუნველყოფილია შესაფასებლის მიერ მომზადებული წერილობითი ნაშრომით/შესრულებული ტესტით ან/და პრაქტიკული დავალების დროს დამატებით, დამაზუსტებელ შეკითხვებზე პასუხებით.**

**თეორიული საგამოცდო თემატიკა:**

* დასადასტურებელი კომპეტენციების შესაბამისად საგამოცდო თემატიკა შეიძლება მოიცავდეს შემდეგ საკითხებს:

ა) ყალიბის სახეები და დანიშნულება;

ბ) ყალიბისა და სხმულის დამზადებისათვის გამოყენებული ძირითადი და დამხმარე მასალები;

გ) ყალიბისა და სხმულის დამზადებისათვის საჭირო ინსტრუმენტები და დანადგარები;

დ) მხატვრული და საიუველირო სხმულების დამზადების ტექნოლოგიური ოპერაციები;

ე) ყალიბისა და კოპების დამზადების წესები;

ვ) მხატვრული და საიუველირო სხმულების დამუშავების ტექნოლოგიური პროცესები;

ზ) შრომის უსაფრთხოების დაცვის წესები მხატვრული და საიუველირო სხმულების მიღებისათვის მოსამზადებელ, ძირითად, დამხმარე და მოსაპირკეთებელ ტექნოლოგიურ პროცესებში.

სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან შემფასებლის პრეროგატივაა.

**ნაწილი 5. პრაქტიკული დავალების/დავალებები შესრულების/შეფასების კრიტერიუმების მითითებებით:**

პრაქტიკული დავალების შესრულებაზე დაკვირვება.

**საგამოცდო გარემო:**

შესაფასებელი პირის შეფასება ხორციელდება პრაქტიკული დავალებების სახით.

**საგამოცდო პროცესის მონიტორინგი:**

საგამოცდო პროცესის მონიტორინგს ახორციელებს შემფასებელი/შემფასებლები (ნეიტრალური კომისია) წინასწარი დადგენილი წესისა და პროცედურების დაცვით.

**მოპოვებული მტკიცებულებები:**

მტკიცებულებები უზრუნველყოფილია შემფასებლის მიერ შევსებული ჩანაწერების ფორმით.

**საგამოცდო პრაქტიკული დავალებების ჩამონათვალი:**

**დასადასტურებელი კომპეტენციების** შესაბამისად სტუდენტმა უნდა შეასრულოს დავალება,რომელიც შეიძლება მოიცავდეს შემდეგს:

ა) ყალიბის დამზადება;

ბ) ლითონის გადნობა;

გ) გამდნარი ლითონის ჩასხმა ყალიბში;

დ) სხმულის დამუშავება.

ე) შრომის უსაფრთხოების დაცვის წესები მხატვრული და საიუველირო სხმულების დამზადებისათვის მოსამზადებელ, ძირითად, დამხმარე და მოსაპირკეთებელ ტექნოლოგიურ პროცესებში.

**გაითვალისწინეთ:**

1. შესაფასებელი პირის მიერ შესრულებული სამუშაოს წარმოებისას ეკონომიური, ხარისხის უზრუნველყოფის, გარემოს დაცვის, სამართლებრივი, უსაფრთხოების წესების დაცვის, ჰიგიენის დაცვის მიდგომების, სამუშაოს შესრულების თანამიმდევრობის შეფასებას ზემოთ ჩამოთვლილ დავალებებზე დაკვირვების თანამდევ პროცესია და მასზე დამატებითი დროის გამოყოფა არაა რეკომენდებული;
2. შემფასებლის მიერ დამატებითი კითხვების დასმის შემთხვევაში, შესაფასებელი პირი პასუხობს მათ და საჭიროებისამებრ მოჰყავს საკუთარი ქმედების/ გადაწყვეტილების შესაბამისი არგუმენტები;
3. სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან შემფასებლის პრეროგატივაა.

**ნაწილი 6. საჭიროების შემთხვევაში დამატებითი ინფორმაცია**

**შემფასებლის ჩანაწერების ფორმები**

**შესაფასებელი პირის სახელი, გვარი:**

**შეფასების თარიღი:**

**შეფასების ადგილი:**

**შემფასებლის სახელი, გვარი:**

|  |  |  |  |
| --- | --- | --- | --- |
| **დადასტურებული**  **კომპეტენცია** | **მტკიცებულებები** | | |
| **ფორმალური**  **განათლების**  **აღიარება**  **(დანართი N)** | **არაფორმალური**  **განათლების**  **აღიარება**  **(დანართი N)** | **გამოცდა**  **(დანართი N)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**შედეგი: დადასტურდა ------/ არ დადასტურდა ----------**

**შემფასებლის კომენტარი:**

**დადასტურება:**